

**Bestyrelsesmøde mandag den 15. juni 2020 (virtuelt møde)**

Deltagere: Charlotte Voss (formand), Søren Bitsch Christensen (næstformand), Peter Damgaard, Mie Andersen og suppleanterne Jesper Thomassen og Caspar Christiansen. Afbud fra Tina Knudsen Jensen.

**Dagsorden**

1. **Valg af ordstyrer, referent og godkendelse af dagsorden**
	1. Charlotte ordstyrer og Søren referent. Referat af møde 30. april godkendt.
2. **Generalforsamling/ årsmøde 30. oktober 2020**
	1. Arbejdsplan og årsberetning endelig konfirmeret.
	2. Vi drøftede forskellige lokationer i Odense, der ligger centralt. Charlotte går videre med det.
	3. Medlemmerne opfordres til at komme med flere repræsentanter, da der nu er tale om et kombineret arrangement. Deltagere skal angive, om de bliver til middag og helst også på forhånd tilkendegive, om de kommer. Dog kan der ikke være tilmeldepligt til generalforsamlingen.
	4. Elisabeth Bloch har accepteret at give oplæg om kommende lovgivning. Caspar giver en orientering om politiske kontakter, hvis der er basis for det. Sletning af data og Marianne Paasch er stadig på programmet. Titler skal indhentes. Søren orienterer om SLMT og ICA. Søren modtager de sidste tilbagemeldinger og sammenskriver programmet.
3. **Danske Arkivdage 2020 – status**
	1. Intet nyt. Stadig planlagt til 8.-9. december, jf. referat af forrige møde.
4. **ODA strategi – visioner** (jf. fremsendt visionspapir)
	1. Dokumentet ændret til ”Mission” og ”Strategi”, godkendt derefter.
5. **Nyt fra ODA-lovreguleret**
	1. K-udvalget:
		1. Møde afholdt siden sidst. Bkdt. om B&K-bestemmelserne blev her diskuteret. Ændres fra cirkulære til bekendtgørelse, høringsfrist forlænget til 12. juni, så vores arbejdsgruppe fik tid til at blive inddraget.
		2. §7-møderne omlægges foreløbigt til virtuelle møder. Testmøde i september afvikles efter planen foreløbigt som fysisk møde.
		3. RA opfordrer til at give meddelelse om problematiske leverandører til Jan Dalsten Sørensen, RA.
	2. Fremsættelse af lovforslag om ændring af arkivloven er udsat til oktober. Caspar C orienterede om politiske kontakter, der har fokus på det borgerrettede. Formålet er stadig at opfordre til en mere gennemgribende arkivlovsrevision og til at stille borgerne lige, uafhængigt af hvilken type offentligt arkiv, deres sager ligger på, og om de haft tilknytning til en selvejende eller offentlig børneinstitution fx
6. **ODA-Kulturarv**
	1. Coronaindsamling: En modtaget opfordring fra RA til en mere koordineret indsats blev drøftet. (Siden sidst havde bestyrelsen drøftet en noget tilsvarende henvendelse og var nået frem til at tilbyde RA at stille sig rådighed med indhentede erfaringer). PA-udvalget havde egt. besluttet et klimaoplæg som pilotprojekt som samarbejdsprojekt, men det er nu tilsyneladende ændret til et Coronaprojekt. Vi opfordrer til, at PA igen kommer på banen, og at den oprindelige beslutning ændres og drøftes formelt. Men vi deltager gerne i et møde om konkret afgrænsning af arbejdsdelingen.
	2. Vi opfordrer medlemmerne til at indskærpe journaliseringspligten og den korrekte brug af vores egne it-systemer over for egne forvaltninger.
	3. Corona-webinarer: medlemmerne opfordres til at følge de ”græsrodsinitiativer” med webinarer osv.
	4. VISDA-aftalen: Henvendt os til VISDA om kommende møde om revision. Afventer svar.
	5. Retrodigitalisering.dk: Enkelte nye frivillige tilmeldt. Svar på netværksansøgning afventes.
	6. Søren har kontaktet et advokatfirma om drøftelse af ophavsaftaler med fotografer. Mødet er aftalt til de nærmeste uger. Søren rapporterer tilbage til bestyrelsen.
7. **Udvikling af ODA´s** hjemmeside
	1. Bestyrelsen drøftede et fremsendt oplæg fra arbejdsgruppen til videreudvikling af hjemmesiden på grundlag af bestyrelsens drøftelser. (Gruppen består af Mie, Caspar og Thomas Norskov Kristensen).
	2. Oplæggets grundtanke er et ønske en ”mere samlet pakke” med tæt sammenhæng mellem hjemmeside, nyhedsbreve, medlemsarrangementer, medlemsservice med høringssvar, vidensdeling om vejledning for håndtering af f.eks. indsigtssager, myndighedsbetjening i øvrigt, GDPR og indsamling af privatarkiver. Dette rejste spørgsmålet, om der skal være en lukket medlemssektion.
	3. *Beslutning*: Arbejdsgruppen blev takket og blev opfordret til at komme med en udvidet arbejdsplan inkl. økonomi for oprettelse og drift af en hjemmeside, der dækker medlemmernes behov og er mere fleksibel for nye administratorer, og hvor administrator af hjemmeside også dækker nyhedsbrevet. Vi ønsker derimod ikke en Facebook-gruppe. Timeforbruget til dette indledende arbejde kan dækkes af ODA.
8. **Samarbejdsaftale med SLA**
	1. Intet nyt.
9. **Nyt fra netværk: E-arkivering og formidling**
	1. Intet nyt fra formidlingsnetværket. E-arkivering ikke haft møde siden sidst, men referatet fra forrige møde er ikke lagt på hjemmesiden. Charlotte rykker for dette.
10. **Nyt fra repræsentationen i eksterne netværk og udvalg PAU, LFF**
	1. Ikke møde i PAU. Se dog referatet for pkt. 6.1.
	2. Ikke møde eller arrangement i LFF.
11. **Sekretariatet**
	1. Intet nyt.
12. **Tilskud af midler**
	1. Intet nyt.
13. **Regnskab og budget**
	1. Det underskrevne regnskab er tilsendt kassereren og vil derefter blive sendt til Rigsarkivet som dokumentation for tildelt støtte.
14. **Medlemskaber**
	1. Et §7-arkiv er under oprettelse i Vordingborg. Vi følger situationen.
15. **Eventuelt**
	1. Intet.
16. **Næste møde**
	1. Den fremtidige mødeform med virtuelle møder blev diskuteret. Bestyrelsen vedtog en rytme med to virtuelle møder og så et fysisk møde. Længere menings- og vidensudvekslinger kan med fordel finde sted på ad hoc virtuelle møder frem for de lange mailtråde.
	2. Næste møde er virtuelt, tirsdag 11. august. Derefter fysisk møde onsdag 23. september på Frederiksberg.